NORAKSTS

|  |  |
| --- | --- |
| 20.02.2024. | Nr.2/10 |

###### INVESTĪCIJU PROJEKTA “Lielupes tilta balstu zemūdens remontdarbu veikšana” ĪSTENOŠANA UN AIZŅĒMUMA ŅEMŠANA

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36. panta otrās daļas 7. punktu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plānā, 1.4. rīcības virziena “Mobilitāte un sasniedzamība”(RV4), sadaļā “Autoceļu, ielu, tiltu un satiksmes pārvada attīstība” iekļauto projekta ideju Nr. 4.1.2. “Lielupes tilta remonts” un iepirkumu rezultātiem

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt Satiksmes ministrijā investīciju projektu “Lielupes tilta balstu zemūdens remontdarbu veikšana” (turpmāk – projekts), kura kopējās izmaksas ir 231 930,59 *euro* (divi simti trīsdesmit viens tūkstotis deviņi simti trīsdesmit *euro* 59 centi)*,* tai skaitā 197 141,00 *euro* (viens simts deviņdesmit septiņi tūkstoši viens simts četrdesmit viens *euro* 00 centi) ir aizņēmuma līdzekļi un 34 789,59 *euro* (trīsdesmit četri tūkstoši septiņi simti astoņdesmit deviņi *euro* 59 centi) ir pašvaldības budžeta līdzekļi.
2. Projekta īstenošanai:
   1. ņemt ilgtermiņa aizņēmumu 197 141,00 *euro* (viens simts deviņdesmit septiņi tūkstoši viens simts četrdesmit viens *euro* 00 centi) apmērā no Valsts kases ar tās noteikto procentu likmi līdz 15 gadiem ar atlikto pamatsummas maksājumu līdz 3 gadiem no līguma noslēgšanas dienas.
   2. paredzēt līdzfinansējumu pašvaldības 2024. gada budžetā 34 789,59 *euro* (trīsdesmit četri tūkstoši septiņi simti astoņdesmit deviņi *euro* 59 centi).
3. Aizņēmuma atmaksu garantēt ar Jelgavas valstspilsētas pašvaldības budžetu.
4. Pilnvarot Jelgavas valstspilsētas pašvaldības iestādes “Pilsētsaimniecība” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. februārī